Μάρκος Ιούνιος Σιλανός (ύπατος το 46)

Ο Μάρκος Ιούνιος Σιλανός, λατιν.: Marcus Junius Silanus, (μ.Χ. 14–54) ήταν Ρωμαίος συγκλητικός.

 Βιογραφία 
Ήταν ο μεγαλύτερος γιος του Mάρκου Ιουνίου Σιλανού Τορκουάτου και της Aιμιλίας Λεπίδας. Η μητέρα του ήταν δισεγγονή του Αυτοκράτορα Αυγούστου. Ως μέλος της αυτοκρατορικής οικογένειας, ο Σιλανός θα μπορούσε επομένως να θεωρηθεί πιθανός υποψήφιος για τη διαδοχή.

Αν και τιμήθηκε με υπατεία από τον Αυτοκράτορα Κλαύδιο το 46, Cassius Dio, 60.1 και υπηρέτησε ως ανθύπατος κυβερνήτης της Ασίας, Ronald Syme, "Problems about Proconsuls of Asia", Zeitschrift für Papyrologie und Epigraphik, 53 (1983), p. 196 ο Σιλανός δεν επέζησε του τέλους αυτού του Αυτοκράτορα. Παρόλο που ο Τάκιτος αθωώνει τον Νέρωνα για το τέλος του Σιλανού, το «πρώτο έγκλημα του νέου princeps», ο ιστορικός ορίζει την Αγριππίνα, μητέρα του Νέρωνα, ως αρχιτέκτονα του φόνου, με το σκεπτικό ότι φοβόταν, ότι ο Σιλανός θα εκδικηθεί το τέλος του αδελφού του, του οποίου ήταν ο δράστης. Annales 13.1 Όπως και με τον Κλαύδιο, το δηλητήριο ήταν το μέσο για το τέλος του Σιλανού. Η επιτομή της Ρωμαϊκής Ιστορίας του Δίωνα Κάσσιου μας λέει, ότι η Αγριππίνα έστειλε στον Σιλανό το ίδιο δηλητήριο, που είχε δώσει στον εκλιπόντα σύζυγό της. Dio, 61.6 Ο Τάκιτος μας πληροφορεί, ότι το θανατηφόρο φάρμακο χορηγήθηκε από έναν Ρωμαίο της τάξης των ιππέων, που ονομαζόταν Πόπλιος Κελέριος, με τη βοήθεια ενός απελεύθερου, που ονομαζόταν Έλιος.  Το ζευγάρι διέπραξε το έγκλημα ανοιχτά και η επαρχία της Ασίας τελικά άσκησε δίωξη στον Κελέριο γι' αυτή την πράξη. Επιπλέον, σύμφωνα με τον Τάκιτο, ο Νέρων φρόντισε να καθυστερήσει η δίωξη σε τέτοιο βαθμό, ώστε ο Κελέριος απεβίωσε σε βαθιά γεράματα. Annales 13.33

Ο γιος του Σιλανού, Λεύκιος Ιούνιος Σιλανός Τορκουάτος, τον οποίο ο Τάκιτος αποκαλεί μετριοπαθή νεαρό (modesta iuventa), Annales 16.7 θεωρήθηκε απειλή για παρόμοιους λόγους όπως και ο πατέρας του, και οι πληροφοριοδότες επινόησαν σύντομα μια συνωμοσία, που ενέπλεκε αυτόν και τη θεία του Ιουνία Λεπίδα με κατηγορία για μαγικές τελετές και αιμομιξία. Annales 16.10 Όταν εξορίστηκε στο Βάριον, επιτέθηκε από έναν εκατόνταρχο και μερικούς φρουρούς. Ο νεαρός Σιλανός, ωστόσο, δεν άνοιξε τις φλέβες του, όταν τον προσκάλεσαν. Κατέβηκε πολεμώντας με τις γροθιές του και ο Τάκιτος σημειώνει, ότι ο εκατόνταρχος αναγκάστηκε να τον πλήξει με το σπαθί του. Η θανατηφόρα πληγή του, σύμφωνα με τον ιστορικό, ήταν μπροστά. Annales 16.9

 Υποσημειώσεις 

Κατηγορία:Δυναστεία των Ιουλίων και Κλαυδίων
Κατηγορία:Ρωμαίοι ύπατοι του 1ου αιώνα